text: Foreslår transportpoliti
  13 januar 2013 kl. 10.11
  SF´s politiske ordfører Jesper Petersen mener at man bør overveje at indføre et egentligt transportpoliti i Danmark, oplyser dagbladet "Der Nordschleswiger".
  På det tyske mindretals nytårsstævne syd for Flensborg henviste Jesper Petersen til nødvendigheden af en bedre kontrol med de udenlandske lastbilers mulige kørselsmisbrug på de  danske veje til skade for danske vognmænds konkurrenceevne.
  Ideen har tidligere været luftet af daværende transportminister Hans Chr. Schmidt (V) fra Vojens, men justitsministeriet afviste ideen.
  Jesper Petersen forsvarede samtidig skatteministerens planlagte lastvognsafgift med henvisning til at man jo i Tyskland allerede har gjort det samme.
  